AIŠKINAMASIS RAŠTAS

Dėl humanitarinės pagalbos suteikimo

**1. Parengto tarybos sprendimo projekto tikslai ir uždaviniai**

Lietuvos Respublikos vystomojo bendradarbiavimo ir humanitarinės pagalbos įstatymo 11 straipsnio 2 dalis numato, kad humanitarinę pagalbą valstybės ir savivaldybių institucijos ir įstaigos teikia iš joms patvirtintų biudžeto asignavimų Vyriausybės nustatyta tvarka.

Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo patvirtinimo“ 94.8 punktas reglamentuoja, kad savivaldybės humanitarinei pagalbai skirtas lėšas taip pat gali pervesti į nelaimės ištiktų valstybių vietos arba regionų valdžios institucijų ar jų asociacijų sąskaitas.

Molėtų rajono savivaldybės administracija, atsižvelgdama į Ukrainos 2022 m. vasario 15 d. tarptautinės pagalbos prašymą, paskelbtą Bendrojoje ekstremalių situacijų ryšių ir informacijos sistemoje ir įvertinusi humanitarinės pagalbos poreikio pagrįstumą, kreipėsi į Užsienio reikalų ministeriją nurodydama nelaimės ištiktos valstybės poreikius, šiuo atveju, Žitomiro srities Romanovo savivaldybės (Ukraina) poreikį, suteikti skubią, piniginę pagalbą.

2022 m. vasario 28 d. Molėtų rajono savivaldybės administracija gavo Užsienio reikalų ministerijos rekomendaciją teikti humanitarinę pagalbą Ukrainai.

**2. Siūlomos teisinio reguliavimo nuostatos:**

Vadovaujantis Lietuvos Respublikos Vyriausybės patvirtintu Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašu, institucijos gali teikti skubią ir ilgalaikę humanitarinę pagalbą, gavusios Užsienio reikalų ministerijos rekomendaciją teikti humanitarinę pagalbą.

**3. Laukiami rezultatai:**

Suteikta humanitarinė parama savivaldybei-partnerei. Atsižvelgiant į susidariusią situaciją, siūloma Ukrainos Žitomiro srities Romanovo savivaldybei skirti 20 tūkst. Eur paramą iš savivaldybės biudžeto.

**4. Lėšų poreikis ir jų šaltiniai:**

Savivaldybės biudžeto lėšos.

**5. Kiti sprendimui priimti reikalingi pagrindimai, skaičiavimai ar paaiškinimai.**